สถาบันวิจัยประชากรและสังคม มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

ที่ อว ๗๘.๑๙๑/

วันที่ ๓๐ ตุลาคม ๒๕๖๔

เรื่อง ขอเชิญเข้าร่วมประชุมเพื่อให้ความคิดเห็นต่อข้อเสนอแนะของโครงการวิจัยฯ

เรียน

สิ่งที่ส่งมาด้วย ๑) รายละเอียดโครงการ ๒) แบบตอบรับ

 ด้วยสถาบันวิจัยประชากรและสังคม มหาวิทยาลัยมหิดล ได้รับทุนสนับสนุนการวิจัยจาก มูลนิธิสถาบันวิจัยและพัฒนาผู้สูงอายุไทย ให้ดำเนินการวิจัยภายใต้โครงการ “การเข้าถึงบริการทางสังคมของประชากรในครัวเรือนก่อนวัยสูงอายุและผู้สูงอายุที่มีรูปแบบการอยู่อาศัยต่างกัน เพื่อนำไปสู่แนวทางการสนับสนุนการบริการที่เหมาะสม” โดยมี รองศาสตราจารย์ ดร.ศุทธิดา ชวนวัน เป็นหัวหน้าโครงการฯ

 ในการนี้ โครงการวิจัยฯ ขอเชิญท่านเข้าร่วมประชุมเพื่อให้ข้อคิดเห็นและคำแนะนำต่อผลการศึกษาและข้อเสนอแนะเชิงนโยบายของโครงการ **ในวันอังคารที่ ๒๕ มกราคม ๒๕๖๕ เวลา ๐๙.๓๐ - ๑๒.๐๐ น.** ผ่านโปรแกรม Zoom เพื่อร่วมกันพิจารณาถึงความเป็นไปได้และโอกาสของการนำข้อเสนอแนะที่โครงการได้จัดทำขึ้นเพื่อให้เกิดประโยชน์ต่อการพัฒนางานวิจัย และนำไปสู่การสนับสนุนแนวทางการพัฒนาบริการทางสังคมสำหรับประชากรในครัวเรือนก่อนวัยสูงอายุและผู้สูงอายุในประเทศไทยต่อไป

 จึงเรียนมาเพื่อโปรดพิจารณาเข้าร่วมด้วย จักเป็นพระคุณยิ่ง

 ขอแสดงความนับถือ



 (รองศาสตราจารย์ ดร.ศุทธิดา ชวนวัน)

 อาจารย์ประจำสถาบันวิจัยประชากรและสังคม

 หัวหน้าโครงการวิจัยฯ

เข้าร่วมการประชุมผ่าน Zoom

Link : <https://zoom.us/j/93678703123?pwd=RUJ4aFA0WTRPS25XdVNFdmxVMFhrUT09>

Meeting ID: 936 7870 3123

Passcode: 617103

*สิ่งที่ส่งมาด้วย*

**รายละเอียดโครงการ**

**ชื่อโครงการ** การเข้าถึงบริการทางสังคมของประชากรในครัวเรือนก่อนวัยสูงอายุและผู้สูงอายุที่มีรูปแบบการอยู่อาศัยต่างกัน เพื่อนำไปสู่แนวทางการสนับสนุนการบริการที่เหมาะสม

**แหล่งทุน** มูลนิธิสถาบันวิจัยและพัฒนาผู้สูงอายุไทย

**วัตถุประสงค์ของการวิจัย**

1. เพื่อศึกษาสถานการณ์การเข้าถึงบริการทางสังคมของประชากรก่อนวัยสูงอายุและวัยสูงอายุ ที่อาศัยในครัวเรือนคนเดียว ครัวเรือนสามีภรรยา และครัวเรือนเฉพาะผู้สูงอายุ

 ๑.๑ เพื่อศึกษาสถานการณ์ด้านสุขภาพอนามัย

 ๑.๒ เพื่อศึกษาสถานการณ์ด้านความมั่นคงในการดำรงชีวิต ในเรื่องการทำงาน รายได้ แหล่งรายได้ และการดูแล

 ๑.๓ เพื่อศึกษาสถานการณ์ด้านการมีส่วนร่วมในสังคม และที่อยู่อาศัย

1. เพื่อศึกษาและจัดทำข้อเสนอแนะเชิงนโยบายการจัดบริการทางสังคมที่เหมาะสมตามความต้องการของประชากรก่อนวัยสูงอายุและวัยสูงอายุ ที่อาศัยในครัวเรือนคนเดียว ครัวเรือนสามีภรรยา และครัวเรือนเฉพาะผู้สูงอายุ

**ระเบียบวิธีวิจัย**

 การวิจัยเชิงปริมาณ ใช้ข้อมูลทุติยภูมิจากโครงการสำรวจอนามัยและสวัสดิการ พ.ศ. ๒๕๕๐ ,๒๕๕๔ ,๒๕๕๘ และ พ.ศ. ๒๕๖๒ ที่มีการสร้างลำดับที่ครัวเรือนใหม่แล้ว เพื่อใช้ในวิเคราะห์ เช่น การเจ็บป่วย การเข้ารับบริการสาธารณสุข วิธีการรักษาพยาบาล การมีและการใช้สวัสดิการการรักษาพยาบาล ค่าใช้จ่ายในการรักษาพยาบาล ค่าใช้จ่ายในการเดินทางเพื่อเข้ารับการรักษาพยาบาล เป็นต้น

 การวิจัยเชิงคุณภาพ ลงพื้นที่เก็บข้อมูลภาคสนามโดยใช้วิธีการสัมภาษณ์ระดับลึก (In-depth interview) เพื่อสนับสนุนข้อมูลในเชิงปริมาณที่ได้จากการศึกษาข้อมูลทุติยภูมิ นอกจากนี้ผลการศึกษาในเชิงคุณภาพจะนำไปตอบคำถามในวัตถุประสงค์เรื่องปัญหา อุปสรรคในการเข้าถึงบริการด้านสุขภาพอนามัย และบริการทางสังคม

**กำหนดการ**

|  |  |  |
| --- | --- | --- |
| **เวลา** | **กิจกรรม** |  |
| ๐๙.๓๐ - ๑๐.๐๐ น. | นำเสนอผลการศึกษา และข้อเสนอแนะของงานวิจัย | รองศาสตราจารย์ ดร.ศุทธิดา ชวนวัน (หัวหน้าโครงการฯ)  |
| ๑๐.๐๐ - ๑๒.๐๐ น.  | ผู้เข้าร่วมประชุมให้ความคิดเห็น |  |
| ๑๒.๐๐ น. | ปิดการประชุม | ศาสตราจารย์เกียรติคุณ ดร.ปราโมทย์ ประสาทกุล (ที่ปรึกษาโครงการฯ) |